text:
Android tabletti edullisesti netistä | Halpis.fi
/Tabletit/Android tabletit
https://www.halpis.fi/product/117/tzazam-q8-android-tablet-pc-7--punainen117Tzazam Q8 Android Tablet PC 7" punainen65EURInStock
Tekniset tiedot

Merkki ja malli: Tzazam WK-Q8H Android tabletti, valmistaja Foxwall

Android 4.4 suomenkielinen käyttöjärjestelmä

Laitteessa asennettuna Google Play Store josta voi ladata satojatuhansia sovelluksia

Prosessori 1.5GHz Allwinner A33 Quad Core neliydinsuoritin, nopea ja tehokas prosessori pitää huolen, että sovellukset toimivat jouhevasti

2400mAh akku, toiminta-aika riippuen käytöstä noin 2-3 tuntia

Laitteessa on kamerat edessä ja takana, sisäinen mikrofoni ja kaiuttimet videopuheluille – käytä videoviestinpalveluita, kuten Skypeä

Tukee 1080p HD elokuvia erilaisissa formaateissa

7” tuuman 1024 x 600 resoluution hipaisukosketusnäyttö, 5 sormen yhtäaikainen kosketus on herkkä ja hyvin kosketukseen vastaava

512DDR keskusmuisti

8GB tallennustilaa, tuki ulkoiselle 32GB kortille

Tuki 802.1 b/g/n Wi-Fi – voit selailla nettiä langattoman verkon avulla

360 Degree G sensori – kääntää näyttöä laitetta käännettäessä

1 x mini USB portti – liitä laite tietokoneeseen, lataa akkua, tai siirrä tiedostoja

1x kuulokeliitäntä – liitä laitteeseen omat kuulokkeesi

1x muistikortti paikka – lisää laitteeseen muistikortti ja saat lisää tilaa kuville ja videoille

Koko: 189 x 109 x 11mm

Paino 271 grammaa

Takuu 12kk

65Tzazamhttps://www.halpis.fi/tuotekuvat/258x258/Tzazam%20Q8%20punainen.jpg/Tabletit/Android tabletit/Tabletit/6" - 8" näyttö/Tabletit/WiFi-tabletit/Tabletit
Android tabletit »
Tzazam Q8 Android Tablet PC 7" punainen
Kosketuskynä (+5,90 €) Suojapussi (+7,90 €) Autolaturi (+9,50 €) 16GB Muistikortti (+15,90 €) 32GB Muistikortti (+26,90 €) Näppäimistö (+24,90 €) Näytön suojakalvo (+2,00 €)
Edullinen tabletti suomenkielisellä Android 4.4 käyttöjärjestelmällä. Sopii mainiosti esimerkiksi lapselle, matkalle, mökille, tai vaikka autoon, sillä tällä laitteella voit pelailla ja katsella HD tasoisia elokuvia. Prosessorina toimii tehokas 1.5Ghz Quad Core eli neliydinprosessori, joka pitää huolen, että sovellukset toimivat hyvin. Keskusmuistia löytyy 512MB ja tallennustilaa 8GB, jota voit laajentaa 32GB muistikortilla.
Näyttö on 7 tuumainen 1024 x 600 resoluution kapasitiivinen kosketusnäyttö, joka tukee 5 sormen yhtäaikaista kosketusta. Edessä on 0,3MP kamera vaikka videopuheluille ja takana 3MP kamera, jolla voit ottaa hieman parempia valokuvia ja videoita. Nettiin pääset WiFi yhteyden avulla vain muutamalla napin painalluksella ja Google Play sovelluskaupasta löydät yli 500.000 sovellusta.
Sisäisen kameran, mikrofonin ja kaiuttimien avulla voit ottaa kuvia, nauhoittaa ääntä tai videota sekä puhua esimerkiksi Skype-palvelun avulla ystävillesi ympäri maailmaa. Laitteen tarkalta, HD-kuvaa tukevalta näytöltä voit katsoa nopeatempoisiakin elokuvia ilman, että yksikään elokuvan yksityiskohta jää näkemättä. Jos et halua maksaa tabletista liikaa, tämä on valintasi.
Merkki ja malli: Tzazam WK-Q8H Android tabletti, valmistaja Foxwall
Android 4.4 suomenkielinen käyttöjärjestelmä
Laitteessa asennettuna Google Play Store josta voi ladata satojatuhansia sovelluksia
Prosessori 1.5GHz Allwinner A33 Quad Core neliydinsuoritin, nopea ja tehokas prosessori pitää huolen, että sovellukset toimivat jouhevasti
2400mAh akku, toiminta-aika riippuen käytöstä noin 2-3 tuntia
Laitteessa on kamerat edessä ja takana, sisäinen mikrofoni ja kaiuttimet videopuheluille – käytä videoviestinpalveluita, kuten Skypeä
Tukee 1080p HD elokuvia erilaisissa formaateissa
7” tuuman 1024 x 600 resoluution hipaisukosketusnäyttö, 5 sormen yhtäaikainen kosketus on herkkä ja hyvin kosketukseen vastaava
512DDR keskusmuisti
8GB tallennustilaa, tuki ulkoiselle 32GB kortille
Tuki 802.1 b/g/n Wi-Fi – voit selailla nettiä langattoman verkon avulla
360 Degree G sensori – kääntää näyttöä laitetta käännettäessä
1 x mini USB portti – liitä laite tietokoneeseen, lataa akkua, tai siirrä tiedostoja
1x kuulokeliitäntä – liitä laitteeseen omat kuulokkeesi
1x muistikortti paikka – lisää laitteeseen muistikortti ja saat lisää tilaa kuville ja videoille
Koko: 189 x 109 x 11mm
Paino 271 grammaa
Tzazam Q8 Android Tablet PC 7" sininen
Tzazam Q8 Android Tablet PC 7" valkoinen
Tzazam Q8 Android Tablet PC 7" vaaleanpunainen
Tzazam Q8 Android Tablet PC 7" lila
Chuwi Vi8 Plus Windows 10 tabletti
Alkaen 10,20€/kk
Chuwin valmistama 8 tuumainen tabletti, josta löytyy aito ja täysiverinen Windows 10 käyttöjärjestelmä. Tabletti rakentuu Intelin laadukkaan ja tehokkaan Cherry Trail Qiad Core neliydinsuorittimen ympärille. Suoritin on uutta 14nm teknologiaa joten se tarjoaa tehokkuutta ja pientä virran kulutusta samassa paketissa. Verrattuna aikaisempiin 22nm teknologian prosessoreihin se tarjoaa 50% paremman suorituskyvyn ja säästää 20% enemmän virtaa. Grafiikoista vastaa Intel HD grafiikkasuoritin joka tukee DirectX 12, Open GL 3.2 ja HTML 5 rajapintoja.
keskusmuistia tabletissa on 2GB nopeaa DDR3L muistia, joka kuluttaa vähän virtaa ja toimii hyvin yhteen tehokkaan prosessorin kanssa. Sisäistä tallennustilaa on 32GB jota voi laajentaa myös ulkoisella muistikortilla jota tabletti tukee 64GB:hen asti.
Chuwin Vi8 tabletti on varustettu myös C tyypin USB liittimellä, eli voit siis laittaa USB liittimen tablettiin miten päin haluat. Näin lataus onnistuu täysin pimeässä, eikä sinun tarvitse arpoa miten johto asetetaan laitteeseen. Tabletissa on siis valmiiksi asennettuna suomenkielinen Windows 10 käyttöjärjestelmä, joka toimii täysin tietokoneen tavoin, eli voit suorittaa exe tiedostoja ja tehdä kaikkea mitä myös normaalilla tietokoneella.
Näyttönä toimii 8 tuumainen IPS kosketusnäyttö, joka näyttää värit kirkkaina ja elävinä tabletin näytöltä niin auringon valossa kuin pilkkopimeässäkin. HDMI liittimen avulla saat tabletin televisioon ja voit katsella 4K videoita omasta televisiostasi. Edessä on 2 megapikiselin kamera josta löytyy kasvojen tunnistus ja automaattinen kuvan tarkennus sekä laaja 84 asteen kulma, joten saat kaikki mahtumaan samaan kuvaan.
Tabletissa on sisäinen Litium akku, joka kestää normaalia käyttöä noin 8 tuntia. Laitteessa on Inter DPTF tekniikka, joka vähentää virrankulutusta eli kun tablettia ei käytetä rasittaviin toimenpiteisiin se vähentää mutia toimintoja automaattisesti ja näin säästää akkua.
Korkeatasoisesta alumiinista valmistettu teline johon voit kiinnittää tablet tietokoneen kätevästi ja helposti. Teline taipuu moniin asentoihin ja se sopii kaikille pinnoille.
Voit asettaa tabletin vaikka leffaa tai valokuvausta varten telineeseen kiinni ja asettaa telineen vaikka sängylle tai pöydälle. Ei väliä millaisella pinnalla telinettä käyttää.
Taittuu mukavasti kokoon ja on täten helppo ottaa mukaan vähän pidemmällekkin matkalle.
Cube iWork Windows 10 tabletti
Alkaen 23,00€/kk
Kiinalaisen tabletti ja tietokone valmistaja Cuben iWork Windows tabletti tietokone, joka sopii nimensä mukaisesti erinomaisesti töihin mutta on vallan mainio myös muuhun päivittäiseen käyttöön. Käyttöjärjestelmänä toimii siis täysiverinen Windows 10 käyttöjärjestelmä joka on suomenkielien. Kynän avulla voi kirjoittaa tabletin ruudulle ja tehdä omia muistiinpanoja dokumentteihin, jotka tietokone tallentaa automaattisesti. Voit kirjoittaa suoraan omalla käsialalla, ja tabletti muuttaa sen automaattisesti tekstiksi. Kynässä on 1024 eri paineentunnistusta ja voit käyttää sitä kuin normaalia lyijykynää.
Prosessorina toimii Intelin valmistama Cherry Trail Quad Core suoritin joka tikittää 1.84GHz taajuudella ja perustuu 14nm teknologiaan, joka tarjoaa 40 % paremman suosituskuvun kuin edeltäjänsä 22nm teknologiaan perustuvat suorittimet. Tabletista löytyy myös kattavat yhteydet, esimerkiksi HDMI liitin, jonka avulla voit yhdistää tabletin vaikka suoraan televisioon.
Windows 10 tuo mukanaan täysin uusia ominaisuuksia kuten Edge selaimen ja Cortana palvelun, joka vastaa Applen Siri palvelua. Näyttönä toimii 10.6 tuumainen Full HD 1920 x 1080 resoluution kapasitiivinen IPS kosketusnäyttö, joka näyttää värit kirkkaina ja tarjoaa uskomattoman elämyksen valokuvissa ja videoissa. Näytönohjaimena toimii Gen 8 HD suoritin, joka tarjoaa suorituskykyä peleihin ja muihin sovelluksiin.
Tallennustilaa löytyy huimat 64GB joka on suojattu erilaisilla tiedoston suojaus menetelmillä, eli et kadota tiedostojasi kovalevyltä vaikka tabletille tapahtuisi mitä. Nettiin pääset totta kai langattomalla WiFi yhteydellä ja bluetoothin avulla voit yhdistää tablettiin vaikka näppäimistön tai hiiren. WIDI ominaisuudella voit siirtää kuvaa langattomasti televisioon.
Kamerat löytyvät edestä ja takaanta. Takana on 5 megapikselin kamera jolla voit ottaa valokuvat ja videot, edestä löytyy 2.0 MP kamera jolla voit hoitaa vaikka videopuhelut Skypen välityksellä. Tabletilla on takuu 12 kuukautta.
Cube T8 Ultimate 4G tabletti
Alkaen 11,60€/kk
Kiinalaisen tablet ja puhelin valmistaja Cuben T8 Ultimate tablet tietokone. Ominaisuuksissa ja tehoissa ei ole todellakaan turhia säästelty ja tablettiin on esimerkiksi laitettu kaksi kappaletta 4G SIM-korttipaikkoja, eli jos laitat molempiin SIM-korttipaikkoihin 4G kortin, voit käyttää molempien nopeutta samaan aikaan hyväksesi. 4G korttipaikat tukevat yli 11 eri taajuusaluetta, joten ne toimivat missäpäin maailmaa tahansa.
Prosessorina toimii Mediatekin viimeisin Octa Core Cortex A53 kahdeksanytiminen suoritin, jossa on myös Mali T720 näytönohjain, joka tuo sulavasti pelit ja videot tabletin näytölle. Tähän kun lisätään vielä 16GB tallennustilaa sekä 2GB nopeaa DDR3 keskusmuistia, niin kyseessä on melko tehokas paketti. Näyttö on 8 tuumainen Full HD resoluution (1920 x 1200) omaava kapasitiivinen IPS kosketusnäyttö, joka tarjoaa kylläisen värimaailman, laajan katselukulman ja loistavan kosketustuntuman.
Takana on 5MP kamera jolla otat mukavasti Full HD tasoisia videoita ja valokuvia. Kamerassa on myös LED salama, automaattinen tarkennus ja kasvojentunnistusohjelma. Edessä puolestaan myös tasokas 2MP kamera, jolla voit soittaa videopuhelut ja napata selfie kuvat. Selailitpa nettiä, katselitpa videoita tai pelailitpa viimeisimpiä Android pelejä, niin T8 takuulla vastaa odotuksiasi paremmin kuin hyvin.
Muihin ominaisuuksiin kuuluu esimerkiksi alumiininen takakasnsi, joka antaa jämäkkyyttä ja tyyliä. Sisäinen äänikammio toistaa äänet laadukkaina ja elävinä sekä totta kai löytyy myös GPS, bluetooth ja Wifi yhteydet. Käyttöjärjestelmänä hyrrää suomenkielinen Android 5.1. Takuu 12kk, tarjoamme laitteelle kaikki takuun alaiset ja takuun ulkopuoliset huoltopalvelut, kuten näytön tai akun vaihto.
Tzazam 4G Android 5.1 tabletti 10", harmaa
Alkaen 11,70€/kk
Tzazamilta uusi isolla 10.6 tuuman näytöllä ja uudella suomenkielisellä Android 5.1 käyttöjärjestelmällä varustettu 4G nettiin sopiva Android tablet tietokone. Tässä tabletissa yhdistyvät hyvät ominaisuudet, edullinen hinta ja värikäs ulkoasu, sillä tabletti on noin 9,7mm ohut ja löytyy useissa kirkkaissa väreissä kuten sininen, pinkki ja kultainen. Tabletti on osaksi metallia, joka antaa erittäin laadukkaan vaikutelman, ei nitise tai natise kovassakaan käytössä. Näyttö on siis suuri 10.6 tuumainen IPS kosketusnäyttö, jonka resoluutio on 1366 x 768. Näyttö toistaa väritm kuvan ja liikkeen erittäin kirkkaasti ja tukee 10 sormen yhtäaikaista kosketusta. Akkuna on järeä 7000mAh akku joka kestää käyttöä noin 6-8 tuntia.
Prosessorina hyrrää Quad Core 64 bittinen neliydinsuoritin yhdessä 1GB nopean keskusmuistin kanssa jaksavat pyörittää raskaatkin pelit ja sovellukset. Tallennustilaa on 16GB, jota voit laajentaa myös ulkoisella muistikortilla jota tabletti tukee 32GB:hen asti. Kamerat ovat totta kai edestä ja takana. Takakameralla voit tallentaa Full HD 1920 x 1080 resoluution videoita ja valokuvia. Etukameralla hoituu videopuhelut Skypen välityksellä ja selfiet vaikka suoraan Facebookiin tai Instagramiin.
Parasta tässä on kuitenkin nopeat yhteydet, sillä tabletti tukee nopeaa 4G yhteyttä, jolla voit selailla nettiä nopeasti ollessasi liikkeessä. Laite toimii myös puhelimena, eli voit soittaa ja lähettää normaaleja tekstiviestejä. Tabletin pitäminen korvalla voi puhelun aikana olla kuitenkin melko haastavaa, mutta onneksi löytyy myös kaiutin joten puhuminen on helppoa ja mukavaa. Nettiin pääset myös langattomalla WiFi verkolla vain muutamalla napin painalluksella.
GPS yhteyden ja Googlen karttojen avulla navigoit tiesi perille minne ikinä oletkin matkalla, OTG yhteyden ansiosta voit liittää tablettiin vaikka ulkoisen näppäimistön tai hiiren, jolloin se toimii ikään kuin kannettavana tietokoneena, jossa on kosketusnäyttö. Tabletti tunnistaa hiiret ja näppäimistöt automaattisesti. Laitteeseen on asennettu kaikki tarvittavat ohjelmat jo valmiiksi ja se on valmis käytettäväksi heti! Takuu 12kk.
Tzazam lasten 7" tabletti, vihreä
Tämä on Tzazamin Lapsille tarkoitettu Android tabletti pelailuun ja erilaisten asioiden opetteluun pelien avulla. Näyttö on kirkas 1024 x 600 HD näyttö, joka on tavallista näyttöä terävämpi ja näytössä on laaja 180 asteen katselukulma, joten sopii mainiosti lapsille. Takana on teline jonka avulla tabletti pysyy pystyssä ja se on helppo kantaa mukana, kuten matkalaukkua.
Tabletti valmistettu totta kai turvallisesta materiaalista ja kestää tavallista tablettia enemmän iskuja, mutta ei "heittelyä" joten käsiteltävä silti varoen. Tabletissa on siis kaksi käyttöjärjestelmää lapsille ja aikuisille. Lasten käyttöjärjestelmässä voi pelailla erilaisia opettavaisia pelejä, kuten vaikka eläimen ja äänen yhdistämistä tai laskea yksinkertaisia plus- miinus-, jako- ja kertolaskuja.
Voit itse päättää mitä sovelluksia lapsi saa käyttää, eli voit asettaa lukon tiettyihin sovelluksiin kuten vaikka Internetiin tai vain päättää sivut joita näytetään. Webiste Filterin ansiosta tabletilla ei pääse väärille nettisivuille ja voit valvoa tätä omalta käyttäjältäsi.
Safety Lockin ansiosta voit asettaa salasanan omaan Android 4.4 ympäristöön, joten näitä määrittelemiä asetuksiasi ei pääse muokkaamaan. Time Limit Controllin ansiosta voit päättää ajan kuinka pitkään lapsi voi käyttää tablettia. Esimerkiksi klo 12.00 - 13.00 välillä jonka jälkeen tabletti sulkee itse itsensä ja sen saa päälle ainoastaan koodilla. Action Statistics ohjelmalla näet mitä sovelluksia tabletilla on käytetty ja pelailtu.
Tablettiin voi myös luoda useita käyttäjiä, kuten tietokoneeseen eli jokaisella lapsella voi olla oma käyttäjä ja omat pelit/sovellukset juuri siellä missä haluaa niiden olevan, sekä totta kai jokaisella omat erilliset rajoitukset.
Otatahan huomioon että Android 4.4 on suomenkielinen mutta lasten sovellukset ja pelit ovat englanniksi, mutta ovat erittäin helppokäyttöisiä ja ymmärrettäviä. Hauska tapa myös opettaa lapselle muutamia englanninkielisiä sanoja.
Sandisk Ultra 16GB, muistikortti
7" Tablet Neopreeni Suojapussi

matches: HD HD HD HD HD HD HD HD HD HD


text:
Virolainen: 557. KKO 2012:31. Viides ennakkopäätös hovioikeuden jatkokäsittelyluvasta
557. KKO 2012:31. Viides ennakkopäätös hovioikeuden jatkokäsittelyluvasta
1. Kerroin blogijutussa 554/8.3.2012 korkeimman oikeuden neljästä ennakkopäätöksestä, joissa on kysymys jatkokäsittelyluvan myöntämistä. Niistä kahden osalta lupa olisi ollut KKO:n päätöksen mukaan myönnettävä, kahdessa muussa tapauksessa KKO sen sijaan pysytti hovioikeuden kielteisen lupapäätöksen.
2. Kritisoin mainitussa kirjoituksessa hovioikeuksien käytäntöä jättää lupapäätökset perustelematta. Sen sijaan KKO perusteli seikkaperäisesti ko. ratkaisunsa. Jos siis hovioikeuden kielteiseen lupapäätökseen tyytymätön haluaa saada ratkaisulle perustelut, hänen ei auta muu kuin pyytää valituslupaa KKO:lta! KKO antaa sanotusta asiasta kuitenkin vain muutaman ennakkopäätöksen, joilla pyritään ohjaamaan hovioikeuden ratkaisukäytäntöä. Kun nyt on annettu jo viisi ennakkopäätöstä, on todennäköistä, että KKO ei tule vähään aikaan myöntämään asiassa uusia valituslupia. Mistä tämän jälkeen siis perustelut kielteisille jatkokäsittelylupapäätöksille? Ei mistään, elleivät hovioikeudet sitten ryhdy perustelemaan päätöksiään. Tämä on kuitenkin hyvin epätodennäköistä, kun KKO:lla ei näytä olevan mitään huomauttamista siihen kummalliseen asiantilaan nähden, että toisen asteen tuomioistuimet eivät perustele lupapäätöksiään. Liekö tästä sovittu jossakin "presidenttien kokouksessa"?
3. Tänään KKO antoi viidennen asiaa koskevan ennakkopäätöksen (KKO 2012:31). Myöskään tässä päätöksessä KKO ei puutu siihen, että hovioikeus, tässä tapauksessa Itä-Suomen hovioikeus, ei ole perustellut kielteistä lupapäätöstään mitenkään. Perusteluiksi ei toki riitä se, että hovioikeus ikään kuin vakuuttaa tutkineensa jatkokäsittelyluvan myöntämisen edellytykset, mutta päätyneensä siihen, ettei edellytyksiä luvan myöntämiselle ole. Tuollaisen fraasin voi päätökseen kirjoittaa kuka tahansa eikä sen perusteella voida kontrolloida hovioikeuden "tutkinnan" laatua. Ratkaisu voi olla täysin oikea, mutta se voi yhtä hyvin perustua puutteellisen tutkintaan ja mielivaltaan.
4. Laissa säädetyt jatkokäsittelyluvan myöntämisen perusteet jättävät hovioikeuksille ja valitustapauksissa myös KKO:lle runsaasti harkintavaltaa, kuten ratkaisusta KKO 2012:31 ilmenee. KKO:ssa on jouduttu äänestämään, ja mahdollisimman täpärän 3-2 -äänestyksen jälkeen KKO on pysyttänyt hovioikeuden päätöksen, jolla lupaa ei ole myönnetty. KKO näyttäisi suorittaneen asiassa perusteellisen "tarkastuksen", mikä on sinänsä hyvä asia. Käy mielessä, että samalla vaivannäöllä KKO olisi luultavasti ratkaissut myös itse pääasian.
5. Mutta mikä itse asiassa on se oikeusohje tai sanoma, jonka KKO on halunnut ko. ratkaisullaan hovioikeuksille viestittää? Päätöksen perusteluihin tämä ei liittyne, sillä kuten sanottu, KKO ei sanallakaan kritisoi sitä, ettei hovioikeus ole itse perustellut päätöstä mitenkään. Olisiko sanoma se, että hovioikeuden tulee mahdollisimman tarkasti tutkia kaikki luvan myöntämisen edellytykset ja hylätä hakemus, jollei valittaja ole saattanut todennäköiseksi, että käräjäoikeuden ratkaisu on väärä? Kuitenkin lain mukaan lupa on myönnettävä muutosperusteella jo silloin, kun ilmenee aihetta epäillä käräjäoikeuden ratkaisun lopputuloksen oikeellisuutta. Haluaako KKO:n enemmistö siis jotenkin tiukentaa luvan myöntämisedellytyksiä siitä, mitä laissa nimenomaisesti sanotaan? Painavatko käsittelyn joutuisuus ja hovioikeuksien "tunnetut jutturuuhkat" punninnassa valittajan oikeusturvanäkökohtia enemmän? Näitä kysymyksiä lukija jää enemmistön perusteluihin tutustuessaan miettimään.
6. KKO:n esittelijän ja vähemmistöön jääneiden jäsenten perustelut saavat ainakin minut vakuuttuneeksi sitä, että hovioikeuden olisi tullut myöntää jatkokäsittelylupa sekä tarkistusperusteella että ennakkopäätösperusteella. Yksityiskohtien osalta haluaisin viitata siihen, että käräjäoikeus kieltäytyi näyttämästä syytetylle sitä Kouvolan hovioikeuden tuomiota, johon se on ratkaisunsa osin perustanut. Käräjäoikeus ei myöskään perustellut, miten huumausaineen määrän arvio ilmeni sanotusta hovioikeuden tuomiosta, eikä ko. tuomiota sisällytetty edes oikeudenkäyntiaineistoon! Tässä on tapahtunut selkeitä virheitä etenkin asianosaisen kuulemisessa, jolloin valituslupa olisi tullut tässä kenties muutoin "kiikun kaakun" olevassa asiassa myöntää jo sanotun menettelyvirheen takia. KKO:n enemmistö on kuitenkin ummistanut silmänsä tuolta virheeltä. Enemmistö näyttää ohittaneen kokonaan myös sen, että käräjäoikeus on perustanut ilman syytä syytettä tukevan näyttönsä osin A:n kanssasyytetyn kirjalliseen esitutkintakertomukseen, mikä ei sekään taida olla lain mukaan pääsäännön mukaan sallittua.
7. KKO:n enemmistö näyttää edustavan kantaa, jonka mukaan epäselvässä tapauksessa jatkokäsittelylupa voidaan hylätä - hovioikeudessa vieläpä ilman minkäänlaisia perusteluja. Omasta puolestani olen sitä mieltä, että kielteiset lupapäätökset tulee perustella asianmukaisesti ja että epäselvässä tapauksessa lupa on myönnettävä.
Lähettänyt Jyrki Virolainen klo 3/13/2012
Tunnisteet: hovioikeusprosessi, jatkokäsittelylupa, KKO 2012:31, perustelemisvelvollisuus, tuomion perustelut
Hovioikeuksien presidenttien kokouksessa on usein ennekin päätetty hovioikeustuomareita sitovasti, miten tietyissä tapauksissa menetellään. Laki vaan ei tunne tuollaista "lainsäädäntöelintä."
Helsingin HO on myöntänyt jatkokäsittelyluvan kahdessa kannabiskasvien kasvatusta koskevassa huumausainerikosjutussa, jotka on sitten molemmat ratkaistu 30.11.2011 annetuilla tuomioilla, jotka löytyvät Finlexistä. Toisessa tapauksessa lupa myönnettiin syyttäjälle.
Hovioikeudet on ohjeistettu jättämään asialliset perustelut pois, kun jatkokäsittelyluvat evätään. Fraasiperustelut saavat riittää. Asian voisi kuulemma ratkaista samalla vaivalla kuin kirjoittaa eväämistä koskevat perustelut, kuten blogisti kirjoitti. Tarkoituksellista pyrkimistä työn säästöön.

matches: KKO KKO KKO KKO KKO KKO KKO KKO KKO KKO KKO KKO KKO KKO KKO